**CONTRACTE D'ADMISSIÓ I PRESTACIO DE SERVEI – RESIDÈNCIA**

Terrassa, a dd/mm/aaaa

D'una part, RAMON RAMELLS NIETO en la seva condició d'apoderat de l'entitat Fundació Vallparadís, FPC, amb domicili social a Terrassa (Barcelona), carrer Sant Antoni 39, amb N.I.F. G-59747535.

I d'altre, el Sr./Sra. NOM RESIDENT nascut/da el dia dd/mm/aaaa, proveït del DNI núm.  DNI amb domicili al carrer  CARRER , Nº NUM (i pis) de la localitat de C.P. LOCALITAT (PROVÍNCIA).

Possibilitat de signar el contracte No En cas negatiu, motius:

I el Sr./Sra.  NOM PARENT major d'edat, amb DNI núm. DNI , amb domicili al carrer CARRER ,NºNUM (i pis)de la localitat de C.P. LOCALITAT (PROVÍNCIA).

Tutor/a o representant legal: No

 (adjuntant còpia de sentència d’incapacitació i de designació de tutor)

Les parts es reconeixen capacitat legal per a contractar i obligar-se i

**M A N I F E S T E N**

A.- FUNDACIÓ VALLPARADÍS FPC és titular de la Residència anomenada ”Casa Vapor Gran” situat a Terrassa, carrer de Portal Nou,42, establiment que té per objecte acollir en règim assistencial persones de més de 60 anys.

B.- El Sr./Sra.  NOM RESIDENT coneix les instal·lacions de la residència així com totes les condicions d'allotjament.

C.- L'ingrés del Sr./Sra. NOM RESIDENT s'efectua lliure i voluntàriament i aquesta voluntat es manifesta mitjançant el consentiment en aquest document. Si no ha estat possible aquesta voluntat s´actua d’acord amb I article 7.3 del Decret 284/1996, de 23 de juliol, de regulació del Sistema Català de Serveis Socials, modificat pel Decret 176/2000, de 15 de maig.

D.- El/la Sr./Sra. NOM PARENT ,(PARENTIU) compareix en aquest contracte en la seva qualitat de persona vinculada al Sr./Sra. NOM RESIDENT per tal de fer-se càrrec de les notificacions i obligacions que es determinin en el present contracte.

E.- Estar d’acord amb el reglament de règim intern de la residència, un exemplar, signat per ambdues parts, del mateix s’incorpora com annex a aquest contracte.

El present contracte es regirà pels següents:

**P A C T E S**

**PRIMER**.- FUNDACIÓ VALLPARADÍS s'obliga a prestar en les instal·lacions de la residència "Casa Vapor Gran" els serveis d'allotjament i demés establerts en aquest document al Sr./Sra. NOM RESIDENT qui es compromet o en el seu nom el Sr./Sra. NOM PARENT a satisfer les prestacions econòmiques, acceptant les obligacions establertes en el Reglament de Règim Intern que coneix i li ha estat lliurat .

**SEGON**.- L'usuari ingressarà el dia dd/mm/aaaaen règim d'estada /temporal (temps aproximat).

**TERCER**.-

1.- S'estipula que el preu d'allotjament serà de  PREU (xifra) ( PREU (lletra) ) euros mensuals, o de PREU (xifra) euros diaris, cas d’estada inferior al mes, més els impostos legals corresponents. Es liquidarà contra el lliurament de la corresponent factura i rebut.

2.- Aquest preu inclou els serveis que es detallen en el Reglament de Règim Intern.

3.- L'usuari podrà utilitzar altres serveis dels que presti la residència a un preu prèviament establert, que seran satisfets bé en el moment de la seva utilització bé en el rebut mensual.

Mensualment, en el propi rebut es detallaran clarament les quantitats corresponents a l'estada, els serveis no inclosos en la tarifa mensual, i altres conceptes que s'hagin de reflectir.

**QUART**.- L'import del rebut mensual haurà de ser satisfet, per avançat, com a màxim el dia 5 de cada mes.

Tota variació en la forma de pagament haurà de ser comunicada amb una antelació mínima de 15 dies a la data del seu venciment.

En cas de devolució del rebut, la persona obligada al compliment, haurà d'atendre les despeses bancàries causades. En aquest cas es donarà coneixement a l'usuari i a la persona responsable amb l'objectiu de regularitzar la situació.

**CINQUÈ**.- Durant la vigència del contracte, el preu podrà ser modificat, mitjançant revisions anuals que s’aplicaran cada primer de gener. L'aplicació d'aquesta revisió s'efectuarà prèvia notificació a l'usuari o a qui el representi.

En cas de què per raons administratives i pressupostàries, no fos possible aplicar la revisió a la data prevista, s'aplicarà, provisionalment un percentatge estimatiu efectuant-se la corresponent liquidació definitiva quan s’estableixi el percentatge definitiu de revisió.

Pot haver-hi altres revisions de preu, si circumstàncies extraordinàries de variació del cost hi obliguen. En aquest cas caldrà notificar i justificar aquestes circumstàncies abans d'aplicar la modificació del preu, amb un pre-avís mínim de 30 dies.

**SISÈ**. L'usuari diposita en aquest acte, en qualitat de fiança, la quantitat de PREU (xifra) ( PREU (lletra) ) euros, que corresponen al preu de mig mes d'estada al centre, servint aquest contracte com a rebut justificatiu del lliurament realitzat. Aquesta fiança serà tornada en qualsevol supòsit de rescissió d'aquest contracte, llevat que es donés algun dels supòsits d'aplicació de la fiança que es determinen en els pactes següents.

**SETÈ**.- La baixa voluntària de l'usuari, per qualsevol motiu que fos (exceptuant el cas de defunció) no obligarà automàticament a la devolució de la part no consumida de la mensualitat pagada ni de la fiança dipositada.

Si l'usuari anuncia la seva baixa voluntària amb un pre-avís de 15 dies, haurà de satisfer la liquidació en funció dels dies transcorreguts des de l'inici de l'últim rebut mensual abonat, li serà retornada la fiança.

**VUITÈ**.- L'efectivitat d'aquest contracte es sotmet a un període de prova de 15 dies, durant el qual, ambdues parts podran resoldre voluntàriament. En cas de resolució voluntària, l'usuari haurà de satisfer la part proporcional del preu de l'allotjament pactat. A fi de facilitar el càlcul, s'estableix que cada dia transcorregut representarà una trentena part del preu mensual pactat, més els impostos que corresponguin en tot moment. Un cop satisfeta per l'usuari la quantitat endeutada, el centre procedirà a la devolució de la fiança prevista en el Pacte SISÈ.

**NOVÈ**.- Seran causes de rescissió del present contracte:

1.- La manca de pagament per part de l'usuari del preu estipulat i els serveis que utilitzi, previ requeriment per escrit a l'usuari i a la persona responsable.

2.- L'incompliment per part de l'usuari de les obligacions establertes en el Reglament de Règim Intern, en especial quan amb la seva conducta afecti greument a la convivència de la resta d'usuaris o impedeixi la normal activitat del centre.

3.- Quan l'usuari sofreixi algun tipus de malaltia que requereixi atenció hospitalària, malaltia infectocontagiosa, malalties mentals (psicopaties, esquizofrènies, etc.) o qualsevol altre afecció que impedeixi la integració del resident en la vida en comú de la residència, segons decisió de la Direcció del centre basada en el criteri establert pel metge.

En els supòsits establerts en aquest apartat, la residència donarà coneixement a l'usuari i a la persona vinculada que s'indica en el present contracte, per tal que en un termini no superior a 15 dies, es

procedeixi a deixar lliure la plaça ocupada, sent d'aplicació el previst en el Pacte Setè pel que fa al càlcul de la liquidació.

**DESÈ**.- Causes de suspensió: En cas d'absència voluntària de l'usuari per un termini inferior a 50 dies anyals, el centre s'obliga a reservar la plaça contractada, però percebrà el 75% del preu pactat per l'allotjament més els impostos corresponents.

Les absències forçoses per internament en un centre sanitari o sociosanitari o per assistència a un familiar, obligaran a la residència a la reserva de la plaça sense límit de temps, en les mateixes condicions econòmiques abans indicades.

Tanmateix durant el temps en que el resident sigui fora seran d’aplicació els increments als que es fa referència en el pacte cinquè.

Si durant l'absència del resident, aquest consenteix en que el llit sigui utilitzat provisionalment, per un altre usuari, si el centre en tingués en llista d'espera disposats a acceptar aquesta provisionalitat, aleshores no li serien cobrats al titular de la plaça aquells dies que el llit fos ocupat per l'altre usuari.

**ONZÈ**.- El Sr./Sra. NOM PARENT (PARENTIU), com a persona vinculada a l'usuari, ostentarà de forma genèrica i en el cas d'incapacitat o desés del mateix la seva representació, assumint les obligacions personals que es puguin derivar en qualsevol de les situacions esmentades.

**DOTZÈ**.- A l'usuari se li assigna una plaça a l'habitació número HAB. de la plantaPLANTA i no podrà ser traslladat d'habitació sense la seva conformitat per escrit (o la del familiar o persona responsable), llevat casos de força major degudament justificats, o de donar-se algun dels supòsits recollits en el Reglament de Règim Intern.

**TRETZÈ.**- Els béns de valor (joies, diners, etc.) podran ser dipositats en poder de la residencia, el qual se’n farà responsable. En cas de no ser dipositats, el centre no assumirà cap responsabilitat i no podrà ser-li reclamada indemnització de cap mena.

De donar-se el dipòsit de béns previst anteriorment, el centre procedirà a subscriure amb una Companyia d'Assegurances a la seva elecció, una pòlissa que cobreixi el risc per robatori i/o espoliació per prou quantitat, fins cobrir el valor estimat dels béns dipositats, nomenant com a beneficiari a l'usuari. El cost de la pòlissa repercutirà a l'usuari en el rebut corresponent al mes següent, acompanyat d'una fotocopia del rebut corresponent a la prima satisfeta.

En cas de ser diversos els usuaris que s'acullin a aquest servei, el centre possibilitarà la contractació d'una pòlissa global, el cost de la qual transcendirà a cada usuari proporcionalment al valor dels béns dipositats.

**CATORZÈ**.- El centre manifesta que té concertada Pòlissa d'Assegurances de Responsabilitat Civil.

**QUINZÈ**.- En cas de decés, si no fos possible localitzar cap familiar o persona responsable, la residència encomanarà els serveis funeraris oportuns, i les despeses, degudament justificades, es deduiran de la fiança constituïda, o seran facturades i hauran de ser satisfetes pel familiar o persona responsable que figura en el present contracte.

**SETZÈ.**- Clàusula arbitral. Per la solució de qualsevol qüestió litigiosa derivada del present contracte, les parts es sotmetran a arbitratge en el marc del Tribunal Arbitral de Terrassa, al qual se li encomana la designació de l'àrbitre o àrbitres i l'administració de l'arbitratge, obligant-se des d'ara a complir la decisió arbitral.

**DISSETÉ.-** FUNDACIÓ VALLPARADÍS FPC és l’entitat responsable del tractament de les dades personals recollides en el present contracte i les que es recullin com a conseqüència de la prestació del servei contractat.

La finalitat del tractament de les dades és prestar els serveis contractats, així com la gestió administrativa, econòmica i comptable.

La base legal per al tractament és l’existència d’una relació contractual per a la prestació dels serveis sol·licitats.

Les dades es conservaran en tot cas durant el temps que duri la relació contractual i, posteriorment, durant els terminis establerts en la legislació vigent per a la prescripció de les obligacions contractuals, comptables i fiscals, així com per a les accions de responsabilitat que es puguin exigir.

FUNDACIÓ VALLPARADIS FPC podrà comunicar les dades tractades a d’altres entitats o organismes públics relacionats amb el servei contractat sempre i quan sigui precís per a la prestació del servei o quan així es prevegi legalment. Així mateix, podran comunicar-se les dades a les autoritats judicials i administratives quan es sol·licitin en el marc d’un procediment judicial o en l’exercici de funcions inspectores.

L’usuari i la persona vinculada, de la qual es recullen les seves dades a efectes de la present relació contractual, tenen dret a obtenir informació sobre les dades tractades, de conformitat amb el següents drets:

o Accés a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre altres motius, les dades ja no siguin necessàries pera les finalitats per a les quals varen ser recollides.

o Limitació del tractament de les seves dades, en aquest cas únicament es conservaran per a l’exercici o la defensa de reclamacions.

o Oposar-se al tractament de les seves dades en determinades circumstàncies i per motius relacionats amb la seva situació particular. En aquest cas l’entitat deixarà de tractar les seves dades, excepte per motius legítims imperiosos, o l’exercici o la defensa de possibles reclamacions.

o Rebre les dades personals que li incumbeixin en un format estructurat, d’ús comú i lectura mecànica quan el tractament s'efectuï per mitjans automatitzats.

Per a l’exercici d’aquests drets s’ha de dirigir per escrit a FUNDACIÓ VALLPARADIS, FPC, en el seu domicili de Terrassa, carrer Sant Antoni 32.

Les persones afectades tenen dret a presentar una reclamació davant l’Autoritat Catalana de Protecció de Dades en cas que no hagi vist satisfets l’exercici dels seus drets aquí indicats.

**DIVUITÈ.-** Amb el present contracte el Centre li fa entrega d’un còpia del reglament de règim intern que regeix al centre, deixant constància sotasignat.

**DINOUÈ.-** El Sr/Sra NOM PARENT ,com a persona vinculada a l'usuari, [ ]  autoritza/ [ ]  no autoritza a la participació de l’usuari a les activitats programades anualment que es desenvolupin a l’exterior del Centre.

**VINTÈ.-** Els sota signants [ ]  dona el seu consentiment/ [ ]  no dona el seu consentiment a *Fundació Vallparadís* a fi de que pugui publicar, editar, utilitzar, distribuir, reproduir i/o comunicar en qualsevol de les seves eines de difusió i informació, amb independència del format i amb caràcter il·limitat, les fotografies/imatges que puguin ser realitzades en el centre o durant les activitats organitzades pel centre, en les quals apareix de forma clarament identificable.

Les fotografies/imatges seran utilitzades amb les úniques finalitats de divulgar els serveis oferts per FUNDACIÓ VALLPARADIS FPC a través de la seva pàgina web, així com per il·lustrar cartells i tríptics informatius o estudis realitzats en el centre que poden presentar-se a congressos o jornades relacionades amb l’assistència prestada.

La legitimació per al tractament de les seves dades és el consentiment atorgat amb la signatura del present contracte sempre i quan hagi marcat la casella conforme dóna el seu consentiment. Les dades es conservaran indefinidament si no es demana la seva supressió.

Així mateix, la persona sotasignant dóna el seu consentiment exprés perquè les esmentades fotografies o imatges s’incorporin a un fitxer automatitzat titularitat de FUNDACIÓ VALLPARADIS FPC, la qual adoptarà totes aquelles mesures tècniques i organitzatives necessàries per a garantir la seguretat i la confidencialitat d’aquestes dades de caràcter personal i evitar-ne l’alteració, pèrdua i tractament o accés no autoritzats.

La persona sotasignant podrà exercir els drets d’accés, rectificació, limitació, cancel·lació, oposició i portabilitat sobre les dades esmentades dirigint-se a FUNDACIÓ VALLPARADIS FPC, carrer Sant Antoni 32, de Terrassa; l’exercici d’aquests drets no tindrà en cap cas efectes retroactius sobre publicacions ja editades.

 L'USUARI EL FAMILIAR O FUNDACIÓ PERSONA RESPONSABLE VALLPARADÍS